**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 06.03.2022, ora 08:00 – 07.03.2022, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 07.03.2022, ora 07:00**

**RÂURI**

**Debitele au fost, în general, staționare**, exceptând cursurile mijlocii și inferioare ale Someșului, Crișului Negru, Crișului Alb și Mureșului, unde au fost în scădere.

Creșteri izolate de niveluri și debite s-au înregistrat pe unele râuri din Banat și Crișana, ca urmare a precipitațiilor slabe mixte căzute în interval și cedării apei din stratul de zăpadă.

Debitele se situează la valori sub mediile multianuale lunare, cu coeficienţi moduli cuprinşi între 30-60%, mai mici (sub 30% din normalele lunare) pe râurile din bazinele hidrografice: Crasna, Târnava Mare, Vedea, Bârlad, bazinele superioare ale Mureșului, Argeșului, bazinele inferioare ale Jiului, Oltului, cursurile Rm. Sărat, Tazlăului și ale afluențiilor Prutului, cursul superior al Timișului și pe unele râuri din Dobrogea

Formațiunile de gheață (gheață la maluri, năboi, pod de gheață) existente pe râurile din zonele montane din nord–estul și centrul țării s-au menținut fără modificări importante.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi, în general, staționare**, exceptând cursurile inferioare ale Someșului, Crișului Negru, Crișului Alb și Mureşului, unde vor fi în scădere.

Formațiunile de gheață (gheață la maluri, năboi, pod de gheață), existente vor fi în ușoară intensificare și extindere.

Se vor intensifica curgerile de năboi (zăpadă înghețată în albie) pe unele râuri din sudul, estul și centrul țării.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul la intrarea în țară (secțiunea Baziaș) în intervalul 06.03.2022 – 07.03.2022 a fost în scădere, având valoarea de 4500 m3/s**, sub media multianuală a lunii martie (6700 m3/s).

În aval de Porţile de Fier debitele au fost în scădere.

**Debitul la intrarea în țară (secțiunea Baziaș) va fi în scădere (4300 m3/s).**

Pe tot sectorul aval de Porțile de Fier debitele vor fi în scădere.

**Alimentări cu apă**

**A.B.A. Prut-Bârlad**

Judeţul Iaşi

Se menţine situaţia de restricţii în alimentarea cu apă pentru piscicultură la folosinţele:

- S.C. Noralex S.R.L. Iaşi, S.C. Piscicola S.R.L. Iaşi şi S.C. CC & PES S.R.L. Iaşi prin reducerea debitelor la sursa r. Miletin – ac. Hălceni, corespunzător treptei I de aplicare a restricţiilor.

Judeţul Vaslui

Se mențin prevederile din „Planul de restricții si folosire a apei în perioade deficitare”, astfel:

- treapta III - pentru S.C. AQUAVAS S.A. VASLUI – Sucursala Vaslui, din acumularea Solești.

**2.** **Situaţia meteorologică în intervalul 06.03.2022, ora 08:00 –07.03.2022, ora 06:00**

**Administraţia Naţională de Meteorologie** (A.N.M.) a emis în data de 06.03.2022, la ora 10:00, **Informarea Meteorologică nr.23**, conform căreia:

- ,,*În intervalul 6 martie, ora 14 – 8 martie, ora 20, îndeosebi în sudul, centrul și estul teritoriului, temporar vor fi precipitații predominant sub formă de ninsoare, local se vor acumula 10...15 l/mp și se va depune strat de zăpadă. Notă: valorile termice vor continua să scadă, astfel încât, în a doua jumătate a săptămânii vremea va fi deosebit de rece.”*

Această **Informare Meteorologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- către prefecturile județelor: *ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLARAŞI, CLUJ, CONSTANŢA, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SATU MARE, SIBIU, SUCEAVA, TELEORMAN, TIMIŞ, TULCEA, VASLUI, VÂLCEA, VRANCEA şi Municipiul BUCUREŞTI (42 prefecturi) – INFORMARE METEOROLOGICĂ.*

**ÎN ŢARĂ**

În sud-vestul, sudul, sud-estul și parțial centrul și estul țării, vremea a continuat să se răcească și a fost mai rece decât în mod obișnuit la această dată. În restul teritoriului s-a încălzit ușor, iar valorile termice s-au situat în jurul celor specifice perioadei. Pe parcursul zilei cerul a fost variabil, mai mult noros în regiunile extracarpatice, iar din orele serii nebulozitatea s-a acentuat treptat și în restul zonelor. Temporar s-au semnalat precipitații predominant sub formă de ninsoare în Oltenia, în cea mai mare parte a Munteniei și pe arii restrânse în Banat și Dobrogea, mixte pe alocuri în Crișana și doar ninsoare, local la munte și cu totul izolat în Transilvania și Moldova. Vântul a suflat slab și moderat, local cu intensificări în Oltenia, Muntenia, sudul Banatului și pe crestele montane, unde, în prima parte a intervalului, au fost rafale cu viteze în general de 50...60 km/h. La ora 20 era strat de zăpadă la munte, unde măsura -în platformele stațiilor meteorologice- până la 248 cm în Munţii Făgăraş, la peste 2000 m altitudine, local în Oltenia (până la 4 cm), izolat în sud-estul Transilvaniei (până la 5 cm), în Moldova (până la 11 cm) şi în nord-vestul Munteniei (până la 2 cm). Temperaturile maxime s-au încadrat între 0 grade la Miercurea Ciuc, Dedulești și Polovragi și 10 grade la Oradea, Gurahonț, Holod și Ștei. La ora 06 se înregistrau valori termice cuprinse între -5 grade la Joseni, Toplița, Miercurea Ciuc și Sighetu Marmației și 3 grade la Sulina și Sfântu Gheorghe - Deltă.

*Observaţii: de ieri de la ora 6 au fost în vigoare 2 atenționări cod galben pentru fenomene meteorologice periculoase imediate, una emisă de către SRPV Timișoara și una de către SRPV Craiova.*

**LA BUCUREŞTI**

Valorile termice diurne au continuat să scadă ușor și au caracterizat o vreme mai rece decât în mod obișnuit la această dată. Cerul s-a înnorat treptat, iar noaptea, temporar, a nins slab. Vântul a suflat slab și moderat. Temperatura maximă a fost de 4 grade la Filaret și Afumați și de 5 grade la Băneasa. La ora 06 se înregistra -1 grad.

**3. Prognoza meteorologică în intervalul 07.03.2022, ora 08:00 –08.03.2022, ora 08:00**

**ÎN ŢARĂ**

Vremea va fi în general închisă. Temporar vor fi precipitații sub formă de ninsoare la munte și mai ales lapoviță și ninsoare în restul teritoriului. Acestea vor fi pe arii relativ extinse în sud, în est și în centru și doar izolat în celelalte regiuni. Local se vor acumula cantități de precipiații de 5...10 l/mp și se va depune strat nou de zăpadă. Vântul va sufla slab şi moderat. Temperaturile maxime se vor încadra între 0 și 6 grade, iar cele minime între -8 și 1 grad.

**LA BUCUREŞTI**

Vremea va fi închisă. Temporar, cu precădere seara şi noaptea, se vor semnala precipitații mai ales sub formă de ninsoare, iar vântul va sufla slab și moderat. Temperatura maximă va fi de 4...5 grade, iar cea minimă de -1...0 grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

***Agenţia Naţională pentru Protecţia Mediului*** informează că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 04.03.2022-06.03.2022 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

Nu au fost semnalate evenimente deosebite.